CELEX: 32016R2304
Language: sk
Date: 2016-12-19 00:00:00
Title: Vykonávacie nariadenie Komisie (EÚ) 2016/2304 z 19. decembra 2016 o forme, štruktúre, periodicite a ukazovateľoch hodnotenia správ o kvalite v súvislosti so zasielaním údajov podľa nariadenia Európskeho parlamentu a Rady (EÚ) č. 549/2013 (Text s významom pre EHP )

20.12.2016   
               
               
                  SK
               
               
                  Úradný vestník Európskej únie
               
               
                  L 345/27
               
            VYKONÁVACIE NARIADENIE KOMISIE (EÚ) 2016/2304
      z 19. decembra 2016
      o forme, štruktúre, periodicite a ukazovateľoch hodnotenia správ o kvalite v súvislosti so zasielaním údajov podľa nariadenia Európskeho parlamentu a Rady (EÚ) č. 549/2013
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 549/2013 z 21. mája 2013 o európskom systéme národných a regionálnych účtov v Európskej únii (1), a najmä na jeho článok 4 ods. 3,
      keďže:
      
                  (1)
               
               
                  Nariadením (EÚ) č. 549/2013 sa zavádza Európsky systém účtov 2010 (ďalej len „ESA 2010“) obsahujúci program, v ktorom sa stanovujú lehoty, v rámci ktorých členské štáty zasielajú Komisii účty a tabuľky zostavované podľa metodiky stanovenej v uvedenom nariadení.
               
            
                  (2)
               
               
                  Podľa článku 4 nariadenia (EÚ) č. 549/2013 podliehajú údaje, na ktoré sa vzťahuje uvedené nariadenie, kritériám kvality uvedeným v článku 12 ods. 1 nariadenia Európskeho parlamentu a Rady (ES) č. 223/2009 (2). Členské štáty majú Komisii predkladať správu o kvalite zasielaných údajov o národných a regionálnych účtoch.
               
            
                  (3)
               
               
                  Členským štátom sa udelili dočasné výnimky podľa vykonávacieho rozhodnutia Komisie 2014/403/EÚ (3). Obsah správ o kvalite, ktoré Komisia vyžaduje od členských štátov, by sa mal preto upraviť v súlade s uvedenými výnimkami. Požiadavka na predkladanie správ o kvalite by sa mala postupne zavádzať do roku 2021, aby mali členské štáty dostatok času na dokončenie hlavných úprav potrebných na zavedenie systému ESA 2010 do národných štatistických systémov.
               
            
                  (4)
               
               
                  V súlade s článkom 4 ods. 3 nariadenia (EÚ) č. 549/2013 a na účely uplatňovania kritérií kvality, ktoré sa uvádzajú v článku 4 ods. 1 uvedeného nariadenia, by formu, štruktúru, periodicitu a ukazovatele hodnotenia správ o kvalite, ktoré majú poskytovať členské štáty, mala určiť Komisia prostredníctvom vykonávacích aktov.
               
            
                  (5)
               
               
                  Keďže informácie v správach o kvalite týkajúce sa národných a regionálnych účtov by mali byť založené na štandardoch Európskeho štatistického systému pre podávanie správ o kvalite zverejnených Komisiou (Eurostatom), príloha k tomuto nariadeniu by sa mala vypracovať v súlade s týmito štandardmi. Informácie o vykonávaní ESA 2010, ktoré členské štáty už poskytli, by mala Komisia opätovne použiť a v správach o kvalite by sa nemali vyžadovať.
               
            
                  (6)
               
               
                  Opatrenia stanovené v tomto nariadení sú v súlade so stanoviskom Výboru pre európsky štatistický systém,
               
            PRIJALA TOTO NARIADENIE:
      Článok 1
      Správa o kvalite týkajúca sa národných a regionálnych účtov uvedená v článku 4 ods. 2 nariadenia (EÚ) č. 549/2013 zahŕňa údaje, ktoré členské štáty zaslali v súlade s programom zasielania údajov ESA 2010 podľa prílohy B k nariadeniu (EÚ) č. 549/2013 v roku, ktorý predchádza správe.
      Členské štáty musia predkladať správu o kvalite každý rok.
      Článok 2
      Forma, štruktúra a ukazovatele hodnotenia správ o kvalite týkajúcich sa národných a regionálnych účtov uvedených v článku 1 sú stanovené v prílohe.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 19. decembra 2016
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 174, 21.5.2013, s. 1.
      
         (2)  Nariadenie Európskeho parlamentu a Rady (ES) č. 223/2009 z 11. marca 2009 o európskej štatistike (Ú. v. EÚ L 87, 31.3.2009, s. 164).
      
         (3)  Vykonávacie rozhodnutie Komisie 2014/403/EÚ z 26. júna 2014, ktorým sa členským štátom udeľujú výnimky, pokiaľ ide o zasielanie štatistických údajov podľa nariadenia Európskeho parlamentu a Rady (EÚ) č. 549/2013 o európskom systéme národných a regionálnych účtov v Európskej únii (Ú. v. EÚ L 195, 2.7.2014, s. 1).
      
         PRÍLOHA
         
            Forma, štruktúra a ukazovatele hodnotenia správ o kvalite, ktoré majú poskytovať členské štáty
         
         1.   Úvod
         
         Správa o kvalite týkajúca sa národných a regionálnych účtov musí obsahovať kvantitatívne ukazovatele a kvalitatívne opisy kvality údajov zaslaných v predchádzajúcom roku. Komisia (Eurostat) poskytne členským štátom výsledky kvantitatívnych ukazovateľov vypočítaných na základe poskytnutých údajov. Členské štáty k nim podajú výklad a komentár s ohľadom na svoju metodiku zostavovania a postupu tvorby štatistiky.
         2.   Forma
         
         
                     —
                  
                  
                     Komisia (Eurostat) zašle členským štátom do 15. februára 2017 a potom každý rok návrh dokumentov pre správy o kvalite, v ktorých budú čiastočne vopred vyplnené všetky kvantitatívne ukazovatele hodnotenia uvedené v oddiele 4.
                  
               
                     —
                  
                  
                     Členské štáty Komisii (Eurostatu) každý rok najneskôr do 31. mája predložia vyplnenú správu o kvalite.
                  
               3.   Štruktúra
         
         Každý členský štát musí predložiť jednu správu o kvalite, ktorá obsahuje všetky tabuľky programu zasielania údajov ESA 2010 podľa prílohy B k nariadeniu (EÚ) č. 549/2013.
         Správy o kvalite zahŕňajú informácie o všetkých kritériách kvality stanovených v článku 12 ods. 1 nariadenia (ES) č. 223/2009. Informácie sa poskytujú v tejto štruktúre:
         
                     —
                  
                  
                     Relevantnosť
                  
               
                     —
                  
                  
                     Presnosť a spoľahlivosť
                  
               
                     —
                  
                  
                     Včasnosť a časová presnosť
                  
               
                     —
                  
                  
                     Prístupnosť a jasnosť
                  
               
                     —
                  
                  
                     Koherentnosť a porovnateľnosť
                  
               Informácie o vykonávaní ESA 2010, ktoré členské štáty už poskytli, Komisia opätovne použije a v správach o kvalite sa nevyžadujú.
         4.   Ukazovatele hodnotenia
         
         4.1.   Kvantitatívne ukazovatele
         Správa o kvalite musí obsahovať tieto kvantitatívne ukazovatele:
         
                     Číslo
                  
                  
                     Ukazovateľ
                  
                  
                     Definícia (*1)
                     
                  
                  
                     Ukazovateľ a/alebo tabuľka programu zasielania údajov ESA 2010
                  
                  
                     Referenčné obdobie (*1)
                     
                  
                  
                     Kritériá kvality
                  
                  
                     Vykonávanie od roku
                  
               
                     1.
                  
                  
                     Miera úplnosti údajov
                  
                  
                     pomer počtu dátových buniek, ktoré poskytli členské štáty, k počtu dátových buniek požadovaných podľa programu zasielania údajov ESA 2010, na ktoré sa nevzťahujú výnimky
                  
                  
                     všetky tabuľky, štvrťročné a ročné údaje
                  
                  
                     1995 až do posledného roku a štvrťroku
                  
                  
                     relevantnosť
                  
                  
                     2017
                  
               
                     2.
                  
                  
                     Miery revízií štvrťročných údajov
                  
                  
                     miera revízií pre kľúčové štvrťročné ukazovatele medzi prvým a posledným zaslaním a priemerná miera revízií v ďalších zaslaniach od prvého zaslania
                  
                  
                     sezónne a kalendárne očistený objem hrubého domáceho produktu (tabuľka 1)
                  
                  
                     dostupné štvrťroky za posledné tri roky
                  
                  
                     presnosť a spoľahlivosť
                  
                  
                     2019
                  
               
                     sezónne očistená zamestnanosť spolu v tisícoch osôb (tabuľka 1)
                  
                  
                     2019
                  
               
                     sezónne neočistený hrubý disponibilný príjem domácností a neziskových inštitúcií slúžiacich domácnostiam (tabuľka 801)
                  
                  
                     2021
                  
               
                     sezónne neočistené výdavky na konečnú spotrebu domácností a neziskových inštitúcií slúžiacich domácnostiam (tabuľka 801)
                  
                  
                     2021
                  
               
                     sezónne neočistená hrubá pridaná hodnota nefinančných korporácií (tabuľka 801)
                  
                  
                     2021
                  
               
                     sezónne neočistená tvorba hrubého fixného kapitálu nefinančných korporácií (tabuľka 801)
                  
                  
                     2021
                  
               
                     3.
                  
                  
                     Miery revízií ročných údajov
                  
                  
                     priemerné miery revízií pre kľúčové ročné ukazovatele v ďalších zaslaniach od prvého zaslania údajov
                  
                  
                     tabuľka 1:
                     hrubý domáci produkt (objem, v bežných cenách), hrubá pridaná hodnota (v bežných cenách)
                     tabuľka 1 (v bežných cenách):
                     odmeny zamestnancov, hrubý prevádzkový prebytok a hrubé zmiešané dôchodky
                     tabuľka 1 (v bežných cenách):
                     
                                  
                              
                              
                                 výdavky na konečnú spotrebu domácností a neziskových inštitúcií slúžiacich domácnostiam
                              
                           
                                  
                              
                              
                                 výdavky na konečnú spotrebu verejnej správy
                              
                           
                                  
                              
                              
                                 tvorba hrubého fixného kapitálu
                              
                           
                                  
                              
                              
                                 vývoz výrobkov a služieb
                              
                           
                                  
                              
                              
                                 dovoz výrobkov a služieb
                              
                           tabuľka 1 (v tis. osôb):
                     
                                  
                              
                              
                                 zamestnanosť spolu
                              
                           
                                  
                              
                              
                                 zamestnanci
                              
                           tabuľka 2 (v bežných cenách):
                     
                                  
                              
                              
                                 výdavky verejnej správy
                              
                           
                                  
                              
                              
                                 príjmy verejnej správy
                              
                           tabuľka 7 (v bežných cenách):
                     pasíva finančného sektora spolu (nekonsolidované)
                     tabuľka 7 (v bežných cenách):
                     
                                  
                              
                              
                                 dlh nefinančných korporácií (konsolidovaný)
                              
                           
                                  
                              
                              
                                 dlh domácností a neziskových inštitúcií slúžiacich domácnostiam (konsolidovaný)
                              
                           tabuľka 10:
                     
                                  
                              
                              
                                 hrubá pridaná hodnota v bežných cenách, zamestnanosť v osobách (t + 12 mesiacov)
                              
                           
                                  
                              
                              
                                 odmeny zamestnancov v bežných cenách (t + 24 mesiacov) (NUTS 2 (1))
                              
                           tabuľka 13 (v bežných cenách):
                     čistý disponibilný dôchodok domácností (NUTS 2)
                  
                  
                     posledných päť rokov
                  
                  
                     presnosť a spoľahlivosť
                  
                  
                     2019
                  
               
                     4.
                  
                  
                     Včasnosť – dátumy dodania
                  
                  
                     dátum prvého dodania a dátum dodania overených údajov pre každú tabuľku programu zasielania údajov ESA 2010 pre všetky zaslania, ktoré sa majú uskutočniť v poslednom roku
                  
                  
                     všetky tabuľky, štvrťročné a ročné údaje
                  
                  
                     posledný rok
                  
                  
                     včasnosť a časová presnosť
                  
                  
                     2017
                  
               
                     5.
                  
                  
                     Koherentnosť – vnútorná v rámci tabuľky a medzi tabuľkami
                  
                  
                     priemerný a najvyšší absolútny rozdiel preukazujúci, do akej miery sú štatistiky konzistentné v rámci daného súboru údajov, t. j. dodržiavajú sa všetky vhodné aritmetické a účtovné vzťahy, žiadne nevysvetlené zmeny a dodržiavanie pravidiel integrity
                  
                  
                     hrubý domáci produkt v bežných cenách (štvrťročné a ročné údaje):
                     v rámci tabuľky 1 (hrubý domáci produkt podľa produkčnej, výdavkovej a dôchodkovej metódy)
                     hrubá pridaná hodnota v bežných cenách (ročné údaje):
                     medzi tabuľkami 1 a 3
                     odmeny zamestnancov v bežných cenách (ročné údaje):
                     medzi tabuľkami 1 a 3
                     tvorba hrubého fixného kapitálu v bežných cenách (ročné údaje):
                     medzi tabuľkami 1 a 3 a tabuľkami 1 a 22
                     vývoz výrobkov a služieb v bežných cenách (štvrťročné a ročné údaje):
                     v rámci tabuľky 1 (prevzatý zo zložiek výdavkov hrubého domáceho produktu a z podrobného členenia vývozu)
                     dovoz výrobkov a služieb v bežných cenách (štvrťročné a ročné údaje):
                     v rámci tabuľky 1 (prevzatý zo zložiek výdavkov hrubého domáceho produktu a z podrobného členenia dovozu)
                     zamestnanosť spolu, zamestnanci a samostatne zárobkovo činné osoby (ročné údaje, v tis. osôb):
                     medzi tabuľkami 1 a 3
                  
                  
                     posledných päť rokov
                  
                  
                     koherentnosť a porovnateľnosť
                  
                  
                     2017
                  
               
                     6.
                  
                  
                     Koherentnosť – ročné údaje a súčet štvrťročných údajov
                  
                  
                     miera, do akej možno zosúladiť ročné a štvrťročné štatistiky
                  
                  
                     (pokiaľ ide o všetky ukazovatele okrem zamestnanosti, zosúladenie sa testuje medzi ročnými údajmi a súčtom údajov za štyri štvrťroky; v prípade zamestnanosti – medzi ročnými údajmi a priemerom údajov za štyri štvrťroky)
                     hrubý domáci produkt v bežných cenách, sezónne neočistený (tabuľka 1)
                     zamestnanosť spolu v tis. osôb, sezónne neočistená (tabuľka 1)
                     hrubý prevádzkový prebytok za sektor nefinančných korporácií (tabuľky 8/801 v bežných cenách)
                     hrubý disponibilný príjem domácností a neziskových inštitúcií slúžiacich domácnostiam (tabuľky 8/801 v bežných cenách)
                  
                  
                     posledných päť rokov
                  
                  
                     koherentnosť a porovnateľnosť
                  
                  
                     2017
                  
               
                     7.
                  
                  
                     Koherentnosť – spolu a súčet zložiek
                  
                  
                     miera, do akej sa súčet jednotlivých zložiek rovná celkovému súčtu
                  
                  
                     hrubý domáci produkt v bežných cenách, sezónne neočistený, spolu a súčet zložiek výdavkov (štvrťročné a ročné údaje), tabuľka 1
                     hrubá pridaná hodnota v bežných cenách, spolu a v členení na úrovni A*10 podľa NACE Rev. 2 (2), (štvrťročné a ročné údaje), tabuľka 1
                     zamestnanosť spolu v tis. osôb, sezónne neočistená, spolu a súčet zamestnancov a samostatne zárobkovo činných osôb (štvrťročné a ročné údaje), tabuľka 1
                     zamestnanosť spolu v tis. osôb, spolu a súčet v členení na úrovni A*10 podľa NACE Rev. 2 (ročné údaje), tabuľka 1
                  
                  
                     posledných päť rokov
                  
                  
                     koherentnosť a porovnateľnosť
                  
                  
                     2017
                  
               
                     8.
                  
                  
                     Koherentnosť – hlavné agregáty a nefinančné účty podľa sektorov
                  
                  
                     rozdiely medzi údajmi za hlavné agregáty a zodpovedajúcimi údajmi v nefinančných účtoch podľa sektorov
                  
                  
                     hrubý domáci produkt v bežných cenách, sezónne neočistený (štvrťročné a ročné údaje):
                     medzi tabuľkami 1 a 8/801
                     výdavky na konečnú spotrebu domácností a neziskových inštitúcií slúžiacich domácnostiam v bežných cenách, sezónne neočistené (štvrťročné a ročné údaje):
                     medzi tabuľkami 1 a 8/801
                     tvorba hrubého fixného kapitálu v bežných cenách (ročné údaje):
                     medzi tabuľkami 1 a 8
                     odmeny zamestnancov v bežných cenách (ročné údaje):
                     medzi tabuľkami 1 a 8
                  
                  
                     posledných päť rokov
                  
                  
                     koherentnosť a porovnateľnosť
                  
                  
                     2021
                  
               
                     9.
                  
                  
                     Koherentnosť – hlavné agregáty a regionálne účty
                  
                  
                     rozdiely medzi údajmi za hlavné agregáty a zodpovedajúcimi údajmi v regionálnych účtoch
                  
                  
                     hrubá pridaná hodnota v bežných cenách (ročné údaje):
                     medzi položkou „spolu“ v tabuľke 1 a súčtom za regióny NUTS 2 v tabuľkách 10 a 12
                     zamestnanosť v tis. osôb (ročné údaje):
                     medzi položkou „spolu“ v tabuľke 1 a súčtom za regióny NUTS 2 v tabuľkách 10 a 12
                  
                  
                     posledných päť rokov
                  
                  
                     koherentnosť a porovnateľnosť
                  
                  
                     2021
                  
               
                     10.
                  
                  
                     Koherentnosť – hlavné agregáty a tabuľky dodávok a použitia
                  
                  
                     rozdiely medzi údajmi za hlavné agregáty a zodpovedajúcimi údajmi v tabuľkách dodávok a použitia
                  
                  
                     (všetky údaje sú v bežných cenách, ročné údaje)
                     hrubá pridaná hodnota:
                     medzi tabuľkami 1 a 16
                     dane mínus subvencie na produkty:
                     medzi tabuľkami 1 a 15
                     výdavky na konečnú spotrebu, výdavky domácností na konečnú spotrebu, výdavky verejnej správy na konečnú spotrebu, výdavky neziskových inštitúcií slúžiacich domácnostiam na konečnú spotrebu:
                     medzi tabuľkami 1 a 16
                     tvorba hrubého kapitálu, tvorba hrubého fixného kapitálu, zmeny stavu zásob, nadobudnutie mínus úbytok cenností:
                     medzi tabuľkami 1 a 16
                     vývoz výrobkov a služieb:
                     medzi tabuľkami 1 a 16
                     dovoz výrobkov a služieb:
                     medzi tabuľkami 1 a 15
                     odmeny zamestnancov:
                     medzi tabuľkami 1 a 16
                     hrubý prevádzkový prebytok a hrubé zmiešané dôchodky:
                     medzi tabuľkami 1 a 16
                  
                  
                     posledných päť rokov
                  
                  
                     koherentnosť a porovnateľnosť
                  
                  
                     2021
                  
               
                     11.
                  
                  
                     Koherentnosť – hlavné agregáty a vládna finančná štatistika
                  
                  
                     rozdiely medzi údajmi za hlavné agregáty a zodpovedajúcimi údajmi vo vládnej finančnej štatistike
                  
                  
                     (všetky údaje sú v bežných cenách)
                     výdavky na individuálnu spotrebu (ročné údaje):
                     medzi tabuľkami 1 a 2
                     výdavky na kolektívnu spotrebu (ročné údaje):
                     medzi tabuľkami 1 a 2
                     dane z produktov (ročné údaje):
                     medzi tabuľkami 1 a 9
                  
                  
                     posledných päť rokov
                  
                  
                     koherentnosť a porovnateľnosť
                  
                  
                     2021
                  
               
                     12.
                  
                  
                     Koherentnosť – nefinančné účty podľa sektorov a vládna finančná štatistika
                  
                  
                     rozdiely medzi údajmi týkajúcimi sa nefinančných účtov podľa sektorov a zodpovedajúcimi údajmi vo vládnej finančnej štatistike
                  
                  
                     čisté pôžičky poskytnuté alebo prijaté, sektor verejnej správy, v bežných cenách (ročné údaje):
                     medzi tabuľkami 8 a 2
                  
                  
                     posledných päť rokov
                  
                  
                     koherentnosť a porovnateľnosť
                  
                  
                     2021
                  
               
                     13.
                  
                  
                     Koherentnosť – nefinančné účty podľa sektorov a finančné účty podľa sektorov
                  
                  
                     rozdiely medzi údajmi týkajúcimi sa nefinančných účtov podľa sektorov a zodpovedajúcimi údajmi týkajúcimi sa finančných účtov podľa sektorov
                  
                  
                     čisté pôžičky poskytnuté alebo prijaté, všetky sektory, v bežných cenách (ročné údaje):
                     medzi tabuľkami 8 a 6
                  
                  
                     posledných päť rokov
                  
                  
                     koherentnosť a porovnateľnosť
                  
                  
                     2019
                  
               4.2.   Správa o kvalite musí obsahovať tieto kvalitatívne ukazovatele:
         Kvalitatívne informácie
         
                     Číslo
                  
                  
                     Ukazovateľ
                  
                  
                     Definícia
                  
                  
                     Kritériá kvality
                  
                  
                     Vykonávanie od roku
                  
               
                     1.
                  
                  
                     Politika revidovania údajov
                  
                  
                     metaúdaje o vnútroštátnej politike revidovania údajov obsahujú:
                     
                                 —
                              
                              
                                 odkazy na existujúce metaúdaje, ktoré sa zverejnili na vnútroštátnej úrovni;
                              
                           
                                 —
                              
                              
                                 stručné informácie o revíziách v dôsledku referenčného porovnávania a/alebo hlavných bežných revíziách a ich dosahu na hrubý domáci produkt.
                              
                           
                  
                     presnosť a spoľahlivosť
                  
                  
                     2017
                  
               
                     2.
                  
                  
                     Dokumentácia o metodike
                  
                  
                     zoznam vnútroštátnych publikácií o použitých zdrojoch údajov a uplatnenej metodike s názvami týchto publikácií a odkazmi na ne, ak sú k dispozícii
                  
                  
                     prístupnosť a jasnosť
                  
                  
                     2017
                  
               
                     3.
                  
                  
                     Dĺžka obdobia, v ktorom sú časové rady porovnateľné
                  
                  
                     metaúdaje o dĺžke obdobia, v ktorom sú časové rady porovnateľné, obsahujúce:
                     
                                 —
                              
                              
                                 odkazy na existujúce metaúdaje, ktoré sa zverejnili na vnútroštátnej úrovni;
                              
                           
                                 —
                              
                              
                                 stručné informácie o dĺžke obdobia, v ktorom sú časové rady porovnateľné, a o zlomoch v časových radoch, ako aj vysvetlenia zlomov.
                              
                           
                  
                     koherentnosť a porovnateľnosť
                  
                  
                     2021
                  
               
            (*1)  Ak nie je uvedené inak, kvantitatívne ukazovatele sa vypočítavajú na základe najnovších časových radov údajov členských štátov, ktoré sa zverejňujú na webovej lokalite Eurostatu.
         
            (1)  Nariadenie Európskeho parlamentu a Rady (ES) č. 1059/2003 z 26. mája 2003 o zostavení spoločnej nomenklatúry územných jednotiek pre štatistické účely (NUTS) (Ú. v. EÚ L 154, 21.6.2003, s. 1).
         
            (2)  Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1).